ประกาศคณะกรรมการกํากับหลักทรัพย์และตลาดหลักทรัพย์ที่ กจ. 7/2558เรื่อง การกําหนดประเภทหลักทรัพย์เพิ่มเติม(ฉบับที่ 9)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 4 มาตรา 14 และมาตรา 33 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2552 เรื่อง การกําหนดประเภทหลักทรัพย์เพิ่มเติม (ฉบับที่ 6) ลงวันที่ 3 สิงหาคม พ.ศ. 2552(2) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2553 เรื่อง การกําหนดประเภทหลักทรัพย์เพิ่มเติม (ฉบับที่ 7) ลงวันที่ 1 เมษายน พ.ศ. 2553ข้อ ๒ ให้ตราสารดังต่อไปนี้ เป็นหลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์(1) ใบสําคัญแสดงสิทธิอนุพันธ์ ตามข้อ 3 (2) ใบแสดงสิทธิในผลประโยชน์ที่เกิดจากหลักทรัพย์อ้างอิง ตามข้อ 4(3) ตราสารแสดงสิทธิของผู้ฝากทรัพย์สิน ตามข้อ 5ข้อ ๓ ใบสําคัญแสดงสิทธิอนุพันธ์ หมายความว่า ตราสารที่แบ่งเป็นหน่วย และมีการกําหนดข้อตกลงและเงื่อนไขไว้เป็นการล่วงหน้าในลักษณะที่เท่ากันทุกหน่วย โดยข้อตกลงและเงื่อนไขดังกล่าวให้สิทธิในลักษณะใดลักษณะหนึ่งดังต่อไปนี้แก่ผู้ถือ(1) สิทธิที่จะซื้อหลักทรัพย์อ้างอิงที่ออกโดยกิจการใด ๆ ซึ่งมิใช่บริษัทที่ออกใบสําคัญแสดงสิทธิอนุพันธ์ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้(2) สิทธิที่จะขายหลักทรัพย์อ้างอิงที่ออกโดยกิจการใด ๆ ซึ่งมิใช่บริษัทที่ออกใบสําคัญแสดงสิทธิอนุพันธ์ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้ (3) สิทธิที่จะได้รับชําระเงินหรือสิ่งตอบแทนอื่นใดที่คํานวณเป็นเงินได้จากราคาหลักทรัพย์อ้างอิงที่ออกโดยกิจการใด ๆ ซึ่งมิใช่บริษัทที่ออกใบสําคัญแสดงสิทธิอนุพันธ์ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้ กับราคาหลักทรัพย์ที่กําหนดในตราสาร (4) สิทธิที่จะได้รับชําระเงินหรือสิ่งตอบแทนอื่นใดที่คํานวณเป็นเงินได้ โดยสิทธิดังกล่าวคํานวณจากระดับของดัชนีหลักทรัพย์อ้างอิง ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้ กับระดับของดัชนีหลักทรัพย์ที่กําหนดในตราสารข้อ ๔ ใบแสดงสิทธิในผลประโยชน์ที่เกิดจากหลักทรัพย์อ้างอิง หมายความว่า ตราสารที่ให้สิทธิแก่ผู้ถือที่จะได้รับผลตอบแทนทางการเงินเทียบเท่าหรืออ้างอิงกับผลตอบแทนทางการเงินที่ผู้ถือหลักทรัพย์อ้างอิงจะได้รับ โดยผู้ออกตราสารมีหรือจะมีการถือหลักทรัพย์อ้างอิงรองรับ ทั้งนี้ ตราสารดังกล่าวไม่รวมถึงหน่วยลงทุน ใบสําคัญแสดงสิทธิอนุพันธ์ หรือตราสารที่ให้สิทธิในทํานองเดียวกับตราสารดังกล่าวซึ่งเป็นหลักทรัพย์ประเภทอื่นตามที่สํานักงานประกาศกําหนดข้อ ๕ ตราสารแสดงสิทธิของผู้ฝากทรัพย์สิน หมายความว่า ตราสารที่แบ่งเป็นหน่วย แต่ละหน่วยมีข้อตกลงเป็นอย่างเดียวกัน ซึ่งออกโดยผู้รับฝากทรัพย์สินเพื่อแสดงสิทธิของผู้ถือตาสัญญาฝากทรัพย์สินที่จะเรียกคืนทรัพย์สินที่ฝากไว้ และสิทธิอื่นตามที่ผู้รับฝากทรัพย์สินระบุไว้ในการออกตราสารนั้น โดยทรัพย์สินที่ฝากไว้ดังกล่าวเป็นทรัพย์สินอย่างใดอย่างหนึ่งดังต่อไปนี้ (1) หลักทรัพย์ที่ซื้อขายในตลาดหลักทรัพย์ต่างประเทศ(2) หลักทรัพย์ ตราสาร หรือทรัพย์สินอื่น ทั้งนี้ ตามที่คณะกรรมการ ก.ล.ต. ประกาศกําหนดข้อ ๖ ให้ใบสําคัญแสดงสิทธิอนุพันธ์ ใบแสดงสิทธิในผลประโยชน์ที่เกิดจากหลักทรัพย์อ้างอิง และตราสารแสดงสิทธิของผู้ฝากทรัพย์สินเป็นหลักทรัพย์ที่ห้ามมิให้เสนอขายตามมาตรา 33 เว้นแต่จะเป็นไปตามกรณีที่กําหนดไว้ในมาตราดังกล่าวข้อ ๗ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติ หรือที่ใช้บังคับตามบทเฉพาะกาลของประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2552 เรื่อง การกําหนดประเภทหลักทรัพย์เพิ่มเติม (ฉบับที่ 6) ลงวันที่ 3 สิงหาคม พ.ศ. 2552 และประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2553 เรื่อง การกําหนดประเภทหลักทรัพย์เพิ่มเติม (ฉบับที่ 7) ลงวันที่ 1 เมษายน พ.ศ. 2553 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๘ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กจ.12/2552 เรื่อง การกําหนดประเภทหลักทรัพย์เพิ่มเติม (ฉบับที่ 6) ลงวันที่ 3 สิงหาคม พ.ศ. 2552 หรือประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2553 เรื่อง การกําหนดประเภทหลักทรัพย์เพิ่มเติม (ฉบับที่ 7) ลงวันที่ 1 เมษายน พ.ศ. 2553 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๙ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 9 เมษายน พ.ศ. 2558 (นายอัชพร จารุจินดา) ประธานกรรมการ คณะกรรมการกํากับหลักทรัพย์และตลาดหลักทรัพย์